|  |
| --- |
| **Projektas** |
| **PLUNGĖS RAJONO SAVIVALDYBĖSTARYBA** |
| **SPRENDIMAS** |
| **DĖL PRITARIMO KLAIPĖDOS UNIVERSITETO IR PLUNGĖS RAJONO SAVIVALDYBĖS BENDRADARBIAVIMO SUTARČIAI**  2019 m. balandžio 25 d. Nr. T1-  Plungė |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Plungės rajono savivaldybės vardu sudaromų sutarčių rengimo ir pasirašymo tvarkos aprašo, patvirtinto Plungės rajono savivaldybės tarybos 2011 m. rugsėjo 29 d. sprendimu Nr. T1-225, 7.1 papunkčiu, Plungės rajono savivaldybės taryba nusprendžia:

1. Pritarti Klaipėdos universiteto ir Plungės rajono savivaldybės bendradarbiavimo sutarčiai (pridedama).

2. Įgalioti Plungės rajono savivaldybės merą Audrių Klišonį pasirašyti Sutartį.

Savivaldybės meras

SUDERINTA:

Administracijos direktorius Gintaras Bagužis

Kalbos tvarkytojas Algirdas Eidukaitis

Juridinio ir personalo administravimo Vytautas Tumas

skyriaus vedėjas

Sprendimą ruošė savivaldybės gydytoja

Oresta Gerulskienė

2019-04-09

PRITARTA

Plungės rajono savivaldybės

tarybos 2019 m. balandžio 25 d.

sprendimu Nr. T1-

**BENDRADARBIAVIMO SUTARTIS**

2019 m. d.

Plungė

**Klaipėdos universitetas** (toliau – Universitetas), atstovaujamas Universiteto rektoriaus prof. dr. Artūro Razbadausko, veikiančio pagal Klaipėdos universiteto statutą, ir **Plungės rajono savivaldybė** (toliau – Savivaldybė, Partneris), atstovaujama Savivaldybės mero Audriaus Klišonio, (toliau – **Šalys**), siekdami abipusiškai naudingo intelektinio potencialo panaudojimo Universiteto ir Plungės rajono savivaldybėsveikloje, sudaro šią Bendradarbiavimo sutartį.

**I. SUTARTIES OBJEKTAS**

1. Remiantis 2017 m. spalio 17 d. bendradarbiavimo memorandumu Nr. BS-N-011, Šalys šioje Sutartyje nurodytomis sąlygomis ir tvarka, nesiekdamos pelno, kooperuodamos savo žinias, dalykinius ryšius bei lėšas, susitaria partnerystės principu veikti kartu:

1.1. plėtoti partnerystės ryšius, koordinuotai vystant mokslinį, technologinį ir inovacinį potencialą, dalyvaujant mokslinių tyrimų, projektų, programų formavimo ir įgyvendinimo srityse;

1.2. bendradarbiaujant, keičiantis gerąja Šalių patirtimi, įtvirtinti galimas proveržio kryptis mokslinių tyrimų prioritetų formavimo ir įgyvendinimo srityse;

1.3. per neformaliąją suaugusiųjų švietimo koncepciją, tai yra neformaliosios suaugusiųjų švietimo koncepcijos pagrindu, organizuojant specialistų rengimą ir kvalifikacijos kėlimą;

1.4. dalyvauti partnerių organizuojamuose renginiuose, konferencijose, seminaruose, skirtuose moksliniams tyrimams ir inovacijoms.

**II. ŠALIŲ ĮSIPAREIGOJIMAI**

2. Sutartis yra grindžiama geranorišku ir abiem pusėms naudingu Šalių bendradarbiavimu.

3. Nė viena Šalis neturi teisės perduoti ar kitaip perleisti savo teisių ir pareigų kitam asmeniui be kitos Šalies sutikimo.

4.Universitetas, įgyvendindamas šią Sutartį, įsipareigoja:

4.1. pagal galimybes užtikrinti, kad būtų prieinami Universiteto infrastruktūros, intelektiniai ir žmogiškieji resursai, būtini bendrų su Partneriu mokslo tyrimų, projektų ir planuojamų veiklų įgyvendinimui;

4.2. pagal galimybes užtikrinti Universiteto darbuotojų dalyvavimą, teikiant ekspertų konsultacijas, atsižvelgiant į tai, kad Universiteto tikslas – teikti aukšto lygio paslaugas, vykdyti taikomuosius tyrimus, eksperimentinės plėtros darbus sporto, sveikatos ugdymo, sveikatinimo, reabilitacijos, fizinės ir funkcinės diagnostikos, papildomos ir alternatyviosios medicinos srityse;

4.3. pagal atskiras paslaugų teikimo sutartis vykdyti užsakomuosius ilgalaikius kompleksinius tyrimus;

4.4. pagal galimybes kartu su Partneriu dalyvauti inovacijų plėtros ir projektinėje veikloje;

4.5. pagal galimybes ir atskiras paslaugų teikimo sutartis organizuoti ir vykdyti aktualius specialistų mokymus, kvalifikacijos kėlimo kursus, seminarus, specialiuosius tyrimus, rengti galimybių studijas ir teikti kitas paslaugas;

4.6. informuoti studentus apie galimybes atlikti mokslinius tyrimus, praktiką ir (ar) savanorišką veiklą pas Partnerį ir pagal galimybes pasiūlyti Partneriui pageidaujamų studentų praktikantų – savanorių skaičių;

4.7. pagal galimybes studentų vykdomus tyrimus bei praktinius darbus (rašto darbus, kursinius, bakalauro baigiamuosius ar magistro darbus ir kt.) orientuoti į Partnerio poreikius;

4.8. skelbti su šia Bendradarbiavimo sutartimi susijusią ir žiniasklaidai skirtą informaciją Universiteto elektroniniame tinklalapyje <http://www.ku.lt>.

5. Plungės rajono savivaldybė, įgyvendindama šią Sutartį, įsipareigoja:

5.1. derinti abiejų Šalių bendras veiklas, organizuojant ir atliekant kompleksinius tyrimus reabilitacijos kompleksinėje veikloje;

5.2. sudaryti sąlygas Universiteto mokslininkams dalyvauti Plungės rajono savivaldybės veikloje bei teikti ekspertų paslaugas;

5.3. prisidėti prie bendrų projektų rengimo ir įgyvendinimo;

5.4. suteikti Universitetui galimybę pagal Šalių sudarytą atskirą susitarimą naudotis patalpomis ir priemonėmis, atliekant tyrimus;

5.5. pagal galimybes priimti studentus savanorius ir (ar) atlikti praktiką, sudaryti visas reikalingas darbo sąlygas, aprūpinti reikalingomis darbo priemonėmis, būtinomis gerai atlikti pavestas funkcijas;

5.6. skirti atsakingą už studentų praktiką personalą;

5.7. teikti pasiūlymus studentų mokomajai praktikai, savanoriškai veiklai tobulinti;

5.8. teikti Universitetui studentų vykdomų tyrimų bei praktinių darbų (rašto darbų, kursinių, bakalauro ar magistro baigiamųjų darbų) temas;

5.9. skelbti su šia bendradarbiavimo sutartimi susijusią ir žiniasklaidai skirtą informaciją elektroniniame tinklalapyje <http://www.plunge.lt>.

6. Sutarties Šalys įsipareigoja:

6.1. teikti viena kitai šiai Sutarčiai vykdyti reikalingą pagalbą, aktyviai dalyvauti įgyvendinant šią Sutartį;

6.2. informuoti viena kitą apie šios Sutarties vykdymą, spręsti klausimus, susijusius su bendra Sutarties Šalių veikla;

6.3. viešinti Universiteto ir Partnerio bendradarbiavimo pagal šią Sutartį rezultatus ir veiklą.

**III. SUTARTIES GALIOJIMAS, KEITIMAS IR NUTRAUKIMAS**

7. Sutartis įsigalioja nuo jos pasirašymo dienos ir galioja 5 metus.

8. Sutartis gali būti nutraukta vienašališkai vienos iš Šalių iniciatyva, prieš 30 kalendorinių dienų raštu informuojant kitą Šalį.

**IV. KITOS SUTARTIES SĄLYGOS**

9. Ginčai dėl šios Sutarties nuostatų sprendžiami derybomis, o nesusitarus – Lietuvos Respublikos įstatymų ir kitų teisės aktų nustatyta tvarka.

10. Visi pranešimai, reikalavimai ir prašymai, susiję su šia Sutartimi, turi būti pateikiami raštu.

11. Pasikeitus adresams, Šalys įsipareigoja informuoti raštu viena kitą apie tai ne vėliau kaip per 5 (penkias) darbo dienas.

12. Ši Sutartis sudaryta dviem vienodos juridinės galios egzemplioriais – po vieną kiekvienai iš Šalių.

**V. SUTARTIES ŠALIŲ REKVIZITAI IR PARAŠAI**

|  |  |  |  |
| --- | --- | --- | --- |
| |  |  | | --- | --- | | **Plungės rajono savivaldybė**  Kodas 111104268  Adresas: Vytauto g. 12,  LT-90123 Plungė  Tel. (8 448) 71 608  El. p. savivaldybe@plunge.lt    Savivaldybės meras  \_\_\_\_\_\_\_\_\_\_\_\_\_\_\_\_\_\_  Audrius Klišonis  A. V. | **Klaipėdos universitetas**  Klaipėdos universiteto miestelis  Įstaigos kodas 211951150  Adresas: Herkaus Manto g. 84,  LT-92294 Klaipėda  Tel. (8 46) 39 89 08  El. paštas informacija@ku.lt  klaipedos.universitetas@ku.lt  Rektorius  \_\_\_\_\_\_\_\_\_\_\_\_\_\_\_\_\_\_\_\_\_\_\_  prof. dr. Artūras Razbadauskas  A. V. | |  |

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SPRENDIMO PROJEKTO**

**DĖL PRITARIMO KLAIPĖDOS UNIVERSITETO IR PLUNGĖS RAJONO SAVIVALDYBĖS BENDRADARBIAVIMO SUTARČIAI**

2019 m. balandžio 9 d.

Plungė

**1. Parengto teisės akto projekto tikslai.** Sprendimo projekto esmė – pasirašyti Bendradarbiavimo sutartį tarp Klaipėdos universiteto ir Plungės rajono savivaldybės.

**2. Teisės akto projekto esmė, rengimo priežastys ir motyvai.** Vadovaujantis Lietuvos Respublikos vietos savivaldos įstatymo 16 straipsnio 4 dalimi, Plungės rajono savivaldybės vardu sudaromų sutarčių rengimo ir pasirašymo tvarkos aprašo, patvirtinto Plungės rajono savivaldybės tarybos 2011 m. rugsėjo 29 d. sprendimu Nr. T1-225, 7.1 punktu, galima pasirašyti Bendradarbiavimo sutartį tarp Klaipėdos universiteto ir Plungės rajono savivaldybės.

**3. Lėšų poreikis (jeigu teisės aktui įgyvendinti reikalingos lėšos).**

**4. Laukiami rezultatai.** Pagal galimybes bus užtikrintas Universiteto darbuotojų dalyvavimas, teikiant ekspertų konsultacijas, atsižvelgiant į tai, kad Universiteto tikslas – teikti aukšto lygio paslaugas, vykdyti taikomuosius tyrimus, eksperimentinės plėtros darbus sporto, sveikatos ugdymo, sveikatinimo, reabilitacijos, fizinės ir funkcinės diagnostikos, papildomos ir alternatyviosios medicinos srityse. Pagal atskiras paslaugų teikimo sutartis bus vykdomi užsakomieji ilgalaikiai kompleksiniai tyrimai, kartu su Partneriu bus dalyvaujama inovacijų plėtros ir projektinėje veikloje, bus organizuojami ir vykdomi aktualūs specialistų mokymai, kvalifikacijos kėlimo kursai, seminarai, specialieji tyrimai, rengiamos galimybių bei teikiamos kitos paslaugos.

**5. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *nustatyta* |  |
| *Finansams* | *nustatyta* |  |
| *Socialinei aplinkai* | *nustatyta* |  |
| *Viešajam administravimui* | *nenustatyta* |  |
| *Teisinei sistemai* | *nustatyta* |  |
| *Kriminogeninei situacijai* | *nenustatyta* |  |
| *Aplinkai* | *nenustatyta* |  |
| *Administracinei naštai* |  | *nustatyta* |
| *Regiono plėtrai* | *nustatyta* |  |
| *Kitoms sritims, asmenims ar jų grupėms* |  | *nenustatyta* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja savivaldybės gydytoja Oresta Gerulskienė